b'\n_START_ARTICLE_\nGregorio Luper\xc3\xb3n\n_START_SECTION_\nOtro\xc5\xa1tvo\n_START_PARAGRAPH_\nRodil se je Pedru Castellanosu in Nicolasi Luper\xc3\xb3n. Njegova star\xc5\xa1a sta imela v lasti ventorillo (manj\xc5\xa1e podjetje). V okviru podjetja so njuni otroci morali na ulici prodajati izdelke, kot je lokalna sla\xc5\xa1\xc4\x8dica pi\xc3\xb1onates ter tako sami \xc5\xbee zelo zgodaj skrbeti, da se je dru\xc5\xbeina imela s \xc4\x8dim pre\xc5\xbeivljati. _NEWLINE_Ko je bil star okoli 14 let, se je zaposlil pri Pedru Eduardu Dubocqu, lastniku velikega lesnopredelovalnega obrata. Pri delu je prikazal veliko zavzetosti in mo\xc4\x8dan zna\xc4\x8daj, s \xc4\x8dimer si je kasneje prislu\xc5\xbeil mesto v upravi podjetja. Ker si je mladi Gregorio \xc5\xbeelel raz\xc5\xa1iriti obzorja, mu je Dubocq omogo\xc4\x8dil dostop do svoje zasebne knji\xc5\xbenice.\n_START_SECTION_\nPrvi boji\n_START_PARAGRAPH_\nLeta 1861 je Dominikansko republiko zasedla Kraljevina \xc5\xa0panija. Luper\xc3\xb3nu je bilo takrat le 22 let, a je \xc5\xbee takrat bil zaveden domoljub. Neko\xc4\x8d ga je okupatorska oblast zaprla, a je uspel uiti in kasneje prebegniti v Zdru\xc5\xbeene dr\xc5\xbeave. Kmalu zatem se je uspel vrniti v dr\xc5\xbeavo skozi pristani\xc5\xa1ko mestece Monte Cristi ter se prebiti vse do prizori\xc5\xa1\xc4\x8da Upora v Sabaneti, a prisotnost Gregoria ni zadostovala - \xc5\xa0panci so za upor hitro izvedeli in ga nemudoma zatrli. _NEWLINE_Po neuspehu so se Luper\xc3\xb3n in njegovi rojaki zatekli v gorovje pri La Vegi, kjer so za\xc4\x8deli s pripravami na novo vstajo.\n_START_SECTION_\nSmrt\n_START_PARAGRAPH_\nPo tem, ko je zbolel med bivanjem na otoku Saint Thomas na Devi\xc5\xa1kem oto\xc4\x8dju, ga je tam poiskal Ulises Heureaux ter ga prepeljal v rodni Puerto Plata, kjer je 21. maja 1897 umrl.'